See toob saarele ärkamist. Puerto Ricost saab keskus,
kust evangeelium levib teistele Kariibi mere saartele.
Täna saates - mullu räsis Puerto Ricot kaks orkaani.
Paljud nimetavad neid nüüd varjatud õnnistusteks.
Ja - mürkgaasirünnak Süürias.
Kristlikud tiimid aitavad eluga riskides ohvreid.
Holokausti mälestuspäev -
Tutvume uue näitusega Yad Vashemis.
KRISTLIKU MAAILMA UUDISED
Tere tulemast saatesse! Olen George Thomas.
Olen Wendy Griffith. - Tere tulemast sullegi!
Enamik teab, et 4. kategooria orkaan Maria
möllas 2017. a septembris Puerto Ricos.
Kõik teavad seda. Vähem aga teatakse seda,
et torm sillutas tee ärkamisele.
Heather Sells tutvus Puerto Ricos koguduse kasvuga.
Orkaan Maria tekitas Puerto Rico saareriigis hävingut,
kuid saare kogudus õitseb.
Comerio perifeeriaküla mägedes on selle heaks näiteks.
George Santiago kasvas siin, kuid kolis tööotsinguil USAsse.
Jumal kutsus ta mullu suvel tagasi kogudust rajama.
Algul ei paistnud midagi toimuvat.
Tulime siia 2017. a juulis.
Me ei jõudnud Piiblitki avada ja evangeeliumi kuulutada.
Kahe kuu pärast muutis orkaan Maria selle väikese mägioja
raevukaks jõeks, mis halvas Comerio elanike elu,
hävitas linna ja peatas toidu- ja veevarustuse.
Ma ei suutnud nähtut uskuda. Kõikjal valitses häving.
Santiago asus kohe tegutsema.
Ta otsis Lõuna Baptistide kaudu toitu, vett ja pesumasinaid,
et inimesed saaksid riideid pesta.
Teenimine aitas tal kogukonnaga kontakte luua
ja avas ukse evangeeliumile.
Rahvas hakkas küsima, miks seda tehakse?
Comerios on tormi järel usklikuks saanud vähemalt 50 inimest.
Santiago käivitas uutele usklikele "beebikiriku".
Ta tõi meid Puerto Ricosse just õigel hetkel
uut kirikut looma.
Santiago pole üksi.
Carlos Rodriguez juhib Lõuna Baptistide koguduste rajamist.
Tema sõnul sillutas Maria tee vaimsele kasvule.
Erinevate denominatsioonide pastorid Puerto Ricos
ei pea orkaan Mariat ainult halvaks asjaks.
Inimlikust seisukohast see muidugi oli.
Paljud on siiani ilma elektrita.
Aga vaimsest perspektiivist peavad kõik tormi õnnistuseks.
Lõuna Baptistidele oli võimalus ainulaadne.
Tänavu rajatakse kolm kogudust.
Nad toovad saarele ressursse ja sadu vabatahtlikke,
et üha rohkemaid Kristusele võita.
Pastor Farlin Reynosa töötab Ameerika misjonitiimidega.
See toob saarele ärkamist,
kui vaid aitame telke püstitada ja puid teelt koristada.
See tundub lihtne, aga neile inimestele on see suur asi.
Torm kahjustas Gabriel Prada kogudust San Juanis.
Koguduseliikmed jagasid siiski kohe pärast tormi toitu ja vett.
Kogudusest sai abijagamiskoht.
Püüdsime kiiresti tegutseda.
Prada peab tormi kogudusele endiselt suureks võimaluseks,
kuigi ka väljakutsed on suured.
Rohkem kui 100 000 inimest on saarelt tormi järel ära kolinud.
Prada kogudus on kaotanud liikmeid ja sissetulekuid.
Rodrigueze sõnul tuleb ka rahva lahkumist võimalusena näha.
Ta julgustab kogudusi lahkujaid misjonäridena teele saatma.
See pole kaotus, vaid võit.
Öelge neile, et kui Issand kolib nad USAsse,
minge seal kogudusse. Olge valguseks ja misjonärideks.
Ka vaimse tervise probleemidele oleks kiiret abi vaja.
Tormist ja selle tagajärgedest toibumine
on viinud masendusepideemiani ja tõstnud enesetappude arvu.
Keset kannatusi on kasvanud nälg evangeeliumi järele.
Inimesed mõistavad, et endine elu ei saa jätkuda.
Uute koguduste kasv saab olema plahvatuslik.
Jumal kutsub paljusid pastoriteks ja evangelistideks.
Puerto Ricost saab keskus,
kust evangeelium läheb teistelegi Kariibi mere saartele.
Pastor George ristis eelmine kuu kümme uut usklikku.
Need lukud, mille võtmed on ära visatud, meenutavad,
et miski ei saa lahutada meid Kristuse armastusest.
Siin käib ärkamine.
Inimesed vajavad väga lootust.
Sellest perspektiivist on see Puerto Ricos lootuse hetk.
Maa ehitab end vaimselt üles nii füüsiliselt kui vaimselt.
Heather Sells, Puerto Rico
Aitäh, Heather. Puerto Rico kiirustab jalgu alla saama.
Paljud kodud on endiselt katuseta.
Tänavune orkaanihooaeg algab ametlikult 1. juunil.
Järgmiseks - kristlaste tiimid
aitavad Süürias väidetava mürgigaasi ohvreid.
Palve on kommunikatsioon Jumala ja inimese vahel.
DVD-l Answered Prayer vastame vaatajate küsimustele,
kuidas saada palvevastuseid.
Pat Robertsoni uus DVD Answered Prayer
õpetab Piibli palveprintsiipidest ja palvevastustest.
Pat räägib oma usu vastustest.
Räägin, mida olen ise õppinud.
Kuuled palvevastuseid, mis muutsid kogu elu.
Jumal tõestab end taas ja taas. - Ta on kohal ja vastab.
Jumalal olid suuremad plaanid.
Ka arst imestas. - Ta kuuleb palveid.
Jumala tegudele eelneb alati palve.
Answered Prayer. Kuidas palvetada efektiivselt
ja näha Jumala tööd. Telli telefonitsi või internetist.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui ootasime kolme õe adopteerimist
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame vanemateta ja riskigrupi lapsi rohkem kui 50 riigis.
Oleme andnud tuhandetele turvalise kodu ja hariduse.
Hakka sinagi neile lastele pereks!
Helista ekraanil oleval numbril, sest iga laps väärib õnnelikku elu.
Teeme ülevaate uudistest maailmas. Maailm jälgis õudusega,
kuidas Süüria tsiviilelanikud osutusid taas kahtlustatud mürgigaasi ohvreiks.
Kristlased aitavad kohapeal.
Emily Jones vestles ühenduse World Help juhi Vernon Breweriga.
Meil on mobiilne kliinik vähem kui 1,5 km kaugusel
keemiarünnaku asukohast. Tegeleme seal süürlastest ohvritega.
Jagame toitu, ravimeid, joogivett, rõivaid,
hügieenitarbeid, emapiima asendajat ja muud vajalikku.
Kui suudate kujutleda,
siis üks süürlane elab üle nädala
vähem kui 35 dollarise abirahaga.
Millist vaimset abi World Help ohvritele pakub?
Palvetame.
Toetame oma kohalikke usklikke partnereid.
Tegutseme ja õhutame palvetama.
Palvetame pagulaste eest,
nagu nad oleksid meie enda lapsed ja lapselapsed.
Palvetame regioonile rahu.
Püüame olla Jeesuse käteks ja jalgadeks, et päästa inimesi
ning näidata neile Kristuse armastust.
Kuidas Süüria valitsus ja maailm on süürlased hätta jätnud?
Assadi valitsus on öelnud,
et neil pole gaasirünnakuga mingit pistmist,
kuigi ÜRO on leidnud, et 2017. a gaasirünnak
oli Süüria valitsuse vastutusel. Rahvas tunneb end reedetuna.
Paljud on jäänud lahingute jalgu
Assadi valitsuse, Venemaa ja mässuliste vahel.
Alles hiljuti olid nad vasatamisi ISISega.
Nad ei tea, keda usaldada. Usaldamatus on sügav.
Na usuvad, et valitsus on nad reetnud ja lisaks ka rünnakute taga.
Kuuleme jutte, et tulemas on uus sõda.
Kas see teeb teile muret? Kuidas see teie tööd mõjutaks?
See mure peaks puudutama iga inimest maailmas,
et oleme sõja veerel. Surra võib tohutu hulk inimesi.
Vajame palveid, et võiksime jätkata vahendite jagamist.
Tuleb paluda rahu. Neile tuleb rääkida, et neid pole unustatud.
See, mis on toimumas, on mõistetamatu kurjus.
Võime vaid rääkida, et me pole neid unustanud.
Palvetame. Aitame neid füüsiliselt ja vaimselt.
Neid pole selle kohutava kriisi keskele maha jäetud.
Palvetame mürgigaasi ohvrite eest.
Paljud Egiptuse kristlased tähistavad president al-Sisi tagasivalimist.
Michael Youssef ühendusest Leading the Way usub,
et Sisi on Jumala poolt määratud.
Ta on Jumala tõstetud juht. Paljud usuvad,
et ilma temata oleks Egiptusest lahkunud 15 mln kristlikku pagulast.
Nad vaatavad naabermaid ja tänavad Jumalat Sisi eest.
Kristlased on tänulikud et Sisi suhtub neisse soojalt.
Ta kohtleb moslemeid, kristlasi ja isegi juute võrdselt.
Ta kohtus juudi juhtidega USAst ja mujalt.
President al-Sisi ütleb, et kristlased on osa Egiptuse perest
ja et radikaalne islam kukutatakse.
Endine moslem rajas pärast 700 aastat
ühte Ida-Euroopa kogukonda esimese koguduse.
Urim Bogaj kasvas Kosovos ja vihkas kristlasi. See muutus,
kui ta hakkas kristlaseks pärast tädilt evangeeliumi kuulmist.
Nüüd jagab ta evangeeliumi oma moslemeist naabreile.
Eksmoslem rajas Kosovosse 700 aasta järel esimese koguduse.
On au siin Jumalat teenida, On väljakutseid ja probleeme,
igasugust tagakiusu.
99 % Malisheve elanikest on moslemid.
Esimese põlvkonna kristlastena vajame teie palveid,
et jääda Kristuses kindlaks ja suudaksime võidujooksu lõpetada.
Vägev. Intervjuu autoriks on meie partner Global News Alliance.
Hiinas, Henani provintsis on hakatud kirikukatustelt riste maha võtma.
Hooneid väidetakse illegaalseteks.
Hiina kristlased kardavad, et valitsus karmistab meetmeid.
Aastail 2014-2016 võeti teises provintsis maha üle 1500 risti.
Eelmine nädal keelustas Hiina netipoodidel Piiblite müügi.
Meetmeid peetakse
kristluse piiramise katseteks Hiinas.
Lisainfot koguduse tööst maailmas leiate meie kodulehelt
aadressil www.cbnnews.com
Järgmiseks - Haruldane pilguheit holokaustiohvrite kirjadele.
Superraamatu piiblirakenduse abil saab lapsed Piiblit lugema.
Tänases kiires maailmas kulub abi ära.
Tasuta Superraamatu rakendus sisaldab asju, mis lastele meeldivad.
Lapsed tutvuvad Piibliga mängides mänge,
vaadates toredaid videod ja Piiblist sangareid otsides.
Neil on Jumala Sõna õppides lahe.
Lae alla Superraamatu piiblirakendus!
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Äkitselt hakkas kõik vajuma.
Riff ja kõik.
Lume all olin kindel, et suren.
Hüüdsin Jumala poole: "Mida teha?" Hääl ütles: "Mine, otsi vend üles."
Selle ja teised tunnistused leiad Pat Robertsoni uuelt DVD-lt,
mis õpetab palves tulemusi saama, takistusi eemaldama
ja dünaamilist usku ehitama. Õpetus on nüüd saadaval.
Euroopas kasvab antisemitism ega näita peatumise märke.
Alan Hoffmani sõnul Juudi Agentuurist
kolib Iisraeli tuhandeid juute.
Olukord tekitab muret Ungaris ja Prantsusmaal.
Uus, inetu antisemitismi laine
ähvardab üle Lääne-Euroopa pühkida.
Üha rohkem juute kolib Iisraeli.
Maailma kristlaste toetus on Iisraeli riigile äärmiselt tähtis.
Nad usuvad Iisraeli ja Piibli prohveteeringute täitumist.
Iisraeli Statistikaameti andmeil kolis 2017. a Iisraeli 27 000 juuti.
Enamik neist tuli Euroopast.
Juudid peatuvad kord aastas meenutama holokausti,
kus hukkus kuus miljonit juuti.
Iisraeli holokaustimuuseumi netinäitus jutustab ohvrite lugusid.
Scott Ross raporteerib Yad Vashemist Jeruusalemmas.
YAD VASHEM ― VIIMASED KIRJAD HOLOKAUSTIST: 1943
Kallis Rosi, olen rõõmus, et meie tervitused kätte said.
Millega tegelenud oled? Ela hästi!
Palju musisid emalt.
Iga kirja alguses ja lõpus
kirjutas ta: "Hoolitse oma tervise eest!"
See on viimane kiri, mille Rosi Joschkowitz sai oma emalt Bertalt.
Iga lugu on ainulaadne.
Võrgunäitusega tahame meenutada ohvreid
ning anda neile tagasi nende nimed ja inimväärikuse.
Jono Kobo vastutab näituse eest
"Viimased kirjad holokaustist: 1943".
Valisime kirjad, kuna need on isiklikud ja unikaalsed.
Igaühel on oma, eriline käekiri.
Kirjadel on plekke kirjutaja ja saaja pisaratest.
Kui loed emade, isade ja laste kirju,
mida see su südamega teeb?
Vahel see laastab mind. Vahel nutan.
Kuidas kirjad kohale toodi? Kas siis käis post?
Post käis kogu sõja, isegi laagrites.
Kas need läbisid tsensuuri? - Mitte alati. Nad tsenseerisid end ise.
Kobo tutvustas meile Yad Vashemi suurt arhiivi,
kus nägin originaalkirju.
Mis siin kirjas on? - Kirjutaja on laps. Tüdruk oli peaaegu 12aastane.
Tema nimi oli Regina Folkenflick. Ta elas Ida-Poolas
kristliku pere juures. Arvati, et nii pääseb ta eluga.
Kuid ta lasti maha. Ülejäänud pere pääses.
Tema vend, nüüd 84-aastane, kinkis kirja Yad Vashemile.
Kiri on poola keeles. "Kallid ema, isa ja Dolick [vend].
Ole terve, ema. Ära pahanda, et nii lühidalt kirjutan."
Siin on teine.
Selle kirjutas 19aastane Rosette Bomblat.
Ta tegutses aktiivselt Pariisi põrandaaluses liikumises.
Ta aitas juudi lapsi päästa. Pere varjas end Pariisi lähedal külas.
Rosette kirjutab prantsuse keeles:
"Elan vaid selle päeva nimel, kui taas koos oleme."
Kõik peale Rosetti ja tema õe Sarah pääsesid ja kolisid Iisraeli.
Rosette mitte? - Ei. Ta viidi Auschwitzi ja tapeti.
Aga sinu pere? - Mu ema sündis Saksamaal.
Ta jäi ellu getos,
töölaagris ja pikas surmamarsis.
Ta marssis 800 km jalgsi.
Mu isa jäi ellu Auschwitzis. Ema ja isa kohtusid pärast sõda.
Kui olin umbes 35ne, rääkis isa mulle oma saladuse.
Ta oli lesk, kui emaga kohtus. Naine ja tütar hukkusid Bełżycis.
Sain hiljuti teada tütre nime.
Võrgunäitus on Yad Vashemis üks paljudest,
kus on maailma olulisim holokaustimaterjali kollektsioon.
Yad Vashem kogub holokaustiga seotud dokumente ja materjali.
See oli holokaustist pääsenute esmane eesmärk.
Arhiivi juhib dr Haim Gertner.
Natsid kavatsesid tappa kõik juudid
ja hävitada tulevaste põlvede eest nende kohta kogu info.
Hävitada nende mälestuse. - Üks Yad Vashemi tähtsamaid sihte
on koguda ühte kohta kokku kõik pusletükid meie ajaloo kohta.
Dokumente on üle 200 mln lehekülje, lisaks tunnistusi,
pääsenute lugusid, fotosid ja isiklikke esemeid.
Alustasime seitsme aasta eest kampaaniat "Kildude kogumine".
Ligi 11 000 inimest on annetanud
üle 124 000 eseme ja kollektsiooni.
Kas paljud ellujäänud on siin käinud ja seda kogenud?
Holokaustist pääsenud peavad Yad Vashemi oma esemete koduks,
kus asjad igavesti säilivad. Räägin selle kampsuni loo.
Selle annetas üks proua Tel Avivist kampaania alguses.
Kampsun kuulus tema õele.
Armsast kudumist loobumine oli talle väga raske.
Nimi Yad Vashem tuleb Piiblist. See tähendab 'mälestust' ja 'nime'.
Yad Vashem on rohkem kui 20 aastat
holokaustiohvrite lugusid rääkinud.
Nad elasid Euroopas ja mujal. Neil olid elud, lapsed ja unistused.
Saame ka teada, kuidas nad neil aastail suutsid ellu jääda.
Kui tähtis on, et see kõik netis oleks? - Muuseumiskäijaid on aastas miljon.
Lugemissaalis käib iga aasta 10 000 inimest.
Mullu kasutas meie andmebaase interneti kaudu üle 19 miljoni inimese,
nii juute kui teisi.
Uurid seda kõike. Kas see on jõudusööv?
Kindlasti avaldab see mõju. - Olen holokaustist pääsenu poeg.
Meie ülesanne on rääkida sellest järgmisele põlvkonnale.
Sellest saame jõudu.
Scott Ross, Yad Vashem, Jeruusalemm
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus
sisaldab mänge, videoid, vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui ootasime kolme õe adopteerimist
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame vanemateta ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi neile lastele pereks!
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Ameerika jalgpalli ülikoolide meister Alabama
käis Valges Majas.
Kohtumise lõpus soovis ründaja JK Scott presidendi eest palvetada.
Presidendi ümber kogunes ka terve ülejäänud tiim.
JK Scott rääkis, miks ta tundis juhtimist palvetada.
Kui Trump lavale tuli,
näitas Issand mulle, kuidas Tema teda näeb.
Tähtis polnud presidendi amet või töö.
Tähtsaim oli, et Jumal armastab teda, suri tema eest,
ja tahab teda puudutada. Jumal tahab, et tal hästi läheks.
Et ta käiks Tema lapsena.
Ta tahab, et ta kogeks Jeesust enda sees tõelisena.
Jumal maksis hinna, et Jeesus elaks temas ja 'mina' sureks.
Ta maksis, et pääseksin taevasse ja taevas pääseks minusse.
Ta tahab seda ka Trumpile.
Palusin luba palvetada. Trump nõustus.
Vägev. - Trump on alandlik. Ta on alati nõus palvetama.
Julge tegu, JK Scott!
See on kõik.
Aeg lendas. Järgmise nädalani! Jumal õnnistagu teid!
Tõlge: Monika Jaaguri